Kraujospūdis

Kraujospūdis – cirkuliuojančio kraujo spaudimas į kraujagyslių sieneles. Didžioji šio slėgio dalis atsiranda dėl to, kad širdis pumpuoja kraują per kraujotakos sistemą. Vartojant bendrine prasme, terminas „kraujospūdis“ reiškia spaudimą žasto arterijoje, kur jis dažniausiai ir matuojamas. Kraujospūdis paprastai išreiškiamas kaip sistolinis slėgis (maksimalus slėgis per vieną širdies dūžį) ir diastolinis slėgis (minimalus slėgis tarp dviejų širdies dūžių) širdies cikle. Matuojamas milimetrais gyvsidabrio stulpelyje (mmHg) virš aplinkos atmosferos slėgio arba kilopaskaliais (kPa). Skirtumas tarp sistolinio ir diastolinio spaudimo yra vadinamas pulsiniu slėgiu, o vidutinis slėgis širdies ciklo metu yra vadinamas vidutiniu arteriniu slėgiu.

Kraujospūdis yra vienas iš gyvybiškai svarbių požymių – kartu su kvėpavimo dažniu, širdies susitraukimų dažniu, prisotinimu deguonimi ir kūno temperatūra – kurį sveikatos priežiūros specialistai naudoja vertindami paciento sveikatą. Normalus suaugusio žmogaus kraujospūdis ramybės būsenoje yra maždaug 120 mmHg (16 kPa) sistolinis ir virš 80 mmHg (11 kPa) diastolinis, žymimas kaip "120/80 mmHg". Pasaulyje vidutinis kraujospūdis, standartizuotas pagal amžių, išliko maždaug toks pat nuo 1975 m. iki šių laikų, maždaug 127/79 mmHg vyrams ir 122/77 mmHg moterims, nors šie vidutiniai duomenys neatskleidžia labai skirtingų regioninių tendencijų.

Skiriamas arterinis ir veninis kraujospūdis.

Arterinis kraujospūdis tiesiogiai priklauso nuo:

 širdies darbo – didėjant širdies sistoliniam tūriui, kraujospūdis didėja;
 kraujagyslių periferinio pasipriešinimo – jam didėjant, kraujospūdis didėja;
 kraujagyslių tonuso – didėjant tonusui, kraujo spaudimas didėja;
 cirkuliuojančio kraujo tūrio – jam didėjant, kraujospūdis taip pat didėja.

Kraujospūdžio matavimas 

 Sistolinis kraujospūdis - didžiausias spaudimas, kurį išvysto širdis susitraukimo metu
 Diastolinis kraujospūdis - žemiausias spaudimas, kai širdis atsipalaiduoja
 Dar išskiriamas vidutinis arterinis spaudimas
VAS = 2/3 DKS + 1/3 SKS VAS = DKS + [0.33 (SKS - DKS)] VAS = 80 +[0.33 x (120-80)] ≈ 93 mmHg

 Klasifikacija, normalios ir nenormalios reikšmės 
 Arterinis spaudimas 
+ Kraujo spaudimo klasifikacijos Kategorijos Sistolinis, mmHg Ir/arba Diastolinis, mmHg Metodas Paprastas 24 val. ambulatorinis Paprastas 24 val. ambulatorinis Hipotenzija <110 <100 arba <70 <60 American College of Cardiology / American Heart Association (2017) Normalus <120 <115 ir <80 <75 Pakilęs 120–129 115–124 ir <80 <75 Hipertenzija, I stadija 130–139 125–129 arba 80–89 75–79 Hipertenzija, II stadija ≥140 ≥130 arba ≥90 ≥80 European Society of Hypertension (2023) Optimalus <120  ir <80  Normalus 120–129  ir/arba 80–84  Aukštas normalus 130–139  ir/arba 85–89  Hipertenzija, I stadija 140–159 ≥130 ir/arba 90–99 ≥80 Hipertenzija, II stadija 160–179  ir/arba 100–109  Hipertenzija, III stadija ≥180  ir/arba ≥110 

 Šaltiniai 

Kategorija:Kraujas
Kategorija:Kraujo ir kraujotakos fiziologija